section_heading: Utrka
paragraph_text: Zahvaljujući izvrsnom startu, Nico Rosberg poveo je utrku. Favorit Jenson Button krenuo je nešto šire i izgubio nekoliko mjesta. U petom zavoju Heikki Kovalainen završava svoju utrku izletivši sa staze. Robert Kubica je stajao na startu, te konačno u 3. krugu završava utrku. U osamnaestom krugu u box ulazi Kimi Räikkönen i na bolid mu se stavljaju full wet gume za kišu koja se očekuje, ali još ne dolazi. 20 je sekundi sporiji od svih, te radiovezom javlja kako su gume nakon nekoliko krugova potpuno uništene.<br> U međuvremenu kiša počinje padati i svi vozači prelaze na full wet gume. Nakon nekoliko krugova kiša se zakratko smanjuje, te Timo Glock prvi prelazi na intermediate gume, što slijede i ostali vozači. U 29. se krugu kiša ponovo pojačava te sigurnosni automobil izlazi na stazu, jer su uvjeti nemogući. Nekoliko minuta poslije crvena je zastava pokazana - utrka se prekida. FIA donosi odluku da se utrka neće nastaviti. Zaustavljena je u trideset i trećem krugu, a rezultati preuzeti s poretka na kraju 31. kruga. Vozačima je dodijeljeno upola manje bodova jer su odvezli manje od 75% utrke. <br> Jenson Button je pobijedio drugi put ove godine, te time učinio Brawn GP prvim teamom od Alfa Romea 1950. godine koji dobiva prve dvije utrke na kojima se pojavi.